Belgorodi oblast

Belgorodi oblast on 1. järgu haldusüksus (oblast) Venemaa Keskföderaalringkonnas. Pindalalt on oblast Venemaa föderaalsete subjektide seas 67. kohal, rahvaarvult on 28. kohal.

Piirneb läänes ja lõunas Ukrainaga. Oblastit läbib Donetsi jõgi.

Oblastit on autasustatud 1967. aastal Lenini ordeniga – elanike julguse ja vankumatuse eest kodumaa kaitsmisel Suure Isamaasõja ajal ning edu eest rahvamajanduse taastamisel ja arendamisel.

 Ajalugu 
Varasem
Kiievi-Vene riigi aastatel (9. sajand – 12. sajand) kuulus see ala Tšernigovi vürstiriigi koosseisu.
Mongoli-tatari sissetung 13. sajandil põhjustas piirkonna laastamise. 
Leedu suurvürstiriik taastas sel alal hiljem mitmed linnad (Oskol jt), mis andis tunnistust praeguse Belgorodi oblasti piirkonna uuest arengust.
Alates 1500. aastast sai see piirkond Moskva Suurvürstiriigi osaks.
16.-17. sajandi vahetusel ehitati Venemaa valduste usaldusväärseks kaitseks sõjaliste kindlustuste rida – Belgorodi kaitseliin, mis oli peaaegu 800 kilomeetri pikkune. Kaitset juhtisid Zaporižžja kasakad, kes kolisid piirkonda aadli ülekohtu ja maksukoormuse tõttu. 
1727. aastal moodustati Belgorodi kubermang, mis eksisteeris 1779. aastani ja mille koosseisu kuulusid ka praeguste Kurski, Orjoli, Brjanski ning Harkivi oblastite alad.
Pärast Brest-Litovski rahulepingu allakirjutamist oli aprillist 1918 kuni jaanuarini 1919 Belgorodi oblasti piirkond osaks Ukraina Rahvavabariigist, mida juhtis hetman Pavlo Skoropadski.
1930. aastatel toimus Belgorodi oblastis kollektiviseerimine, sel kümnendil represseeriti umbes 40 000 elanikku, kellest 15 000 lasti maha. В Белгороде почтили память жертв политических репрессий — ГТРК «Белгород». (Филиал ФГУП ВГТРК). belgorodtv.ru. Дата обращения: 16 ноября 2019.
Teise maailmasõja ajal toimus Belgorodi oblastis kuulus Prohhorovka lahing. Lahingu mälestuseks püstitati võidumonument – kellatorn ning külas endas apostlite Peetruse ja Pauluse kirikud.
Praegused Belgorodi oblasti haldusterritoriaalsed piirid moodustati NSV Liidu Ülemnõukogu Presiidiumi määrusega 6. jaanuaril 1954. Закон СССР от 26.04.1954 Об утверждении Указов Президиума Верховного Совета СССР. Викитека. Дата обращения: 8 июня 2022

Vene-Ukraina sõda

Rühm Kremli-vastaseid vene võitlejaid sisenes 22. mail 2023. aastal Ukrainast üle piiri Venemaale Belgorodi oblastisse, rünnates seal muu hulgas julgeolekuteenistuse hoonet. Võitlejate sõnul olid nad Vene Vabatahtlike Korpuse ja Vene Vabaduse Leegioni liikmed, seismaks vastu Venemaa sõjategevusele Ukrainas. Ukraina sõjaväeluure ametnik kinnitas, et valitsus oli operatsiooni toimumisest teadlik, kuid ei osalenud selles otseselt.Ukrainaga seotud üksused ründasid Venemaal Belgorodi oblastit. Postimees, 24. mai 2023.
1. juunil 2023 teatas Venemaa Vabaduse Leegion, et oli tunginud üle Ukraina piiri Belgorodi oblastisse ja alustanud lahinguid Šebekino linna all. Vene võitlejad salvestasid videopöördumise, milles lubasid vabastada kogu Venemaa. Kohaliku meedia teatel hakkasid elanikud piirkonnast pagema.
Meediaväljaande Washington Post andmetel langes ajavahemikus 2023. aasta aprillist 2024. aasta aprillini oblasti territooriumile vähemalt 22 VF armee poolt välja lastud laugpommidest.
Lahingud Kurski oblastis algasid 6. augustil 2024 seoses Ukraina relvajõudude tungimisega selle Belgorodi naaberoblasti territooriumile.Russia says it's battling a surprise cross-border assault by Ukraine. NBC News. Pärast seda tuli teateid mitmetest Ukraina üksuste piiriületustest Belgorodi oblasti Krasnaja Jaruga ja Graivoroni rajoonides, mille Vene üksused väidetavalt tõrjusid. Russian Offensive Campaign Assessment. August 15, 2024//ISW 13. augustil kuulutas Belgorodi oblasti kuberner Vjatšeslav Gladkov välja eriolukorra.

 Rahvastik 
2008. aasta alguses oli oblasti rahvaarv 1 532 526, 2023. aasta alguses 1 540 486. Численность постоянного населения Российской Федерации по муниципальным образованиям на 1 января 2023 года. Suuremad linnad on Belgorod, Starõi Oskol, Gubkin, Šebekino ja Aleksejevka.

2010. aasta andmetel oli oblasti elanike seas 94,4% venelasi, 2,8% ukrainlasi, 0,5% armeenlasi, 0,3% türklasi, 0,3% aserbaidžaanlasi ja muid rahvusi 1,7%.

 Haldusjaotus 
Halduslikult jaguneb oblast 6 oblastilise alluvusega linnaks ja 21 rajooniks. Oblastis on 10 linna ja 25 linnalist asulat.Об административно-территориальном устройстве Белгородской области. 

Oblasti kuberner oli aastatel 1993–2020 Jevgeni Savtšenko (snd 1950). Alates 2020. aasta novembrist on Belgorodi oblasti kuberner Vjatšeslav Gladkov (snd 1969). 

 Haldusjaotus 

 Linnad 
 Linn Rahvaarv (2010)Численность населения России, федеральных округов, субъектов Российской Федерации, городских округов, муниципальных районов, муниципальных округов......  Итоги Всероссийской переписи населения 2020 года. Belgorod  339 931 Starõi Oskol  221 676 Gubkin  85 255  Šebekino  39 680  Aleksejevka  36 578 Valuiki  33 032 Stroitel  23 780 Novõi Oskol  18 359 Graivoron   6234 Korotša   5877

 Viited 

 Välislingid 

 Oblasti kuberneri ja valitsuse koduleht
 Venemaa Belgorodi oblast on tule all: kostis plahvatusi, toimusid lahingud. Postimees, 1. juuni 2023.

Kategooria:Venemaa oblastid
Kategooria:Belgorodi oblast